लोपेटेगुइ आएयता उल्भ्सको विजयी सुरुआत
जुलेन लोपेटेगुइले उल्भ्सको व्यवस्थापकीय जिम्मेवारी सम्हालेयताको पहिलो खेलमा उल्भ्सले गिलिंघमलाई मंगलबार २–० ले हरायो र इंग्लिस लिग कपको क्वाटरफाइनल पुग्न सफल रह्यो । त्यस जितमा खेलको अन्त्यतिर सब्टिच्युट राउल जिमिनेज र रायन अइट–नुरीले गोल गरेका थिए ।
काठमाडौँ — जुलेन लोपेटेगुइले उल्भ्सको व्यवस्थापकीय जिम्मेवारी सम्हालेयताको पहिलो खेलमा उल्भ्सले गिलिंघमलाई मंगलबार २–० ले हरायो र इंग्लिस लिग कपको क्वाटरफाइनल पुग्न सफल रह्यो । त्यस जितमा खेलको अन्त्यतिर सब्टिच्युट राउल जिमिनेज र रायन अइट–नुरीले गोल गरेका थिए ।उल्भ्सले गत महिना मात्र सेभिया र स्पेनका पूर्व प्रशिक्षकलाई क्लबको जिम्मेवारी दिएका थिए । इंग्लिस प्रिमियर लिगका पछिल्ला १५ खेलमध्ये एकैमा मात्र विजयी उल्भ्स रेलिगेसनबाट बच्न संघर्षरत छ ।सेन्ट जेम्स पार्कका भएको अर्को खेलमा न्युकासलले प्रिमियर लिग प्रतिद्वन्द्वी बर्नमाउथलाई १–० ले हरायो । खेलको निर्णायक गोल चेरिस एडम स्मिथको नाममा आत्मघाती रह्यो । यस्तै साउथह्याम्पटनले लिन्कनलाई २–१ ले हरायो भने लेस्टर सिटीले मिल्टन केयनेस डन्सलाई सजिलै ३–० ले पराजित गर्‍यो । 